Το δεύτερο πιο συχνό ερώτημα είναι ίσως και το πιο βασικό και σε μεγάλο βαθμό δείχνει και την άγνοια που υπάρχει γύρω από αυτό το θέμα. Δεν είναι λίγες οι γυναίκες που όχι μόνο δεν γνωρίζουν, αλλά ούτε καν μπορούν να φανταστούν τους λόγους για τους οποίους μια γυναίκα θα θέλει να κάνει μια αισθητική επέμβαση στην εν λόγω ευαίσθητη περιοχή. Οι λόγοι είναι πολλοί και διάφοροι και μπορεί να σχετίζονται τόσο με τη ποιότητα ζωής της ασθενούς, όσο και με την ερωτική της ζωή ή απλά και μόνο τα αισθητικά της κριτήρια και τη φιλοσοφία της.
Ο πρώτος λόγος που μια γυναίκα μπορεί να καταφύγει στην αιδοιοπλαστική είναι επειδή έχει υπερβολικά μεγάλα χείλη στο αιδοίο της. Μπορεί να μην το γνωρίζετε, αλλά τα υπερβολικά μεγάλα χείλη αιδοίου μπορούν να δημιουργήσουν προβλήματα στη ζωή της γυναίκας, τα οποία δεν είναι μόνο αισθητικού χαρακτήρα. Για παράδειγμα, οι κοπέλες που έχουν αυτό το πρόβλημα δεν αισθάνονται άνετα όταν φοράνε μαγιό. Επίσης τα στενά ρούχα όχι μόνο μπορεί να τονίσουν με αντιαισθητικό τρόπο το ιδιαίτερο αυτό χαρακτηριστικό τους – δημιουργώντας το λεγόμενο «camel toe» ή πόδι της καμήλας -, αλλά μπορεί να προκαλέσουν και δυσφορία και πόνο. Έντονο πόνο μπορεί επίσης να προκαλέσει και η άθληση καθώς και δραστηριότητες όπως το ποδήλατο ή η οδήγηση μοτοσικλέτας. Σε αυτή τη περίπτωση, η πλαστική αιδοίου θα βελτιώσει σημαντικά τη ποιότητα ζωής της ασθενούς.
Επιπλέον, είναι γνωστό ότι μετά από γέννες τα χείλη του αιδοίου μεγαλώνουν. Το ίδιο συμβαίνει και με τη πάροδο του χρόνου. Πολλές γυναίκες, λοιπόν, για λόγους που σχετίζονται με τη δική τους αισθητική αλλά και με αυτή του συντρόφου τους, θέλουν να επαναφέρουν το αιδοίο τους στη κατάσταση που ήταν όταν ήταν πιο νέες για να νιώθουν και μεγαλύτερη αυτοπεποίθηση στη κρεβατοκάμαρα. Δεδομένου ότι το πρόβλημα της χαλάρωσης των χειλιών παρουσιάζεται με την εμμηνόπαυση, μια πολύ κρίσιμη φάση στη ζωή μιας γυναίκας, η ψυχολογική ώθηση και υποστήριξη που θα προσφέρει μια πλαστική επέμβαση αιδοίου είναι πολύ σημαντική.
Μπορεί μέχρι εδώ οι πλαστικές που αναφέραμε να αποσκοπούν όλες στη μείωση του μεγέθους των χειλιών του αιδοίου, αλλά μπορεί να συμβεί και το αντίθετο. Τα μεγάλα χείλη του κόλπου πολλές φορές ατροφούν ή δεν μεγαλώνουν τόσο όσο τα μικρά, δημιουργώντας μια έλλειψη αρμονίας στη περιοχή. Αυτή η έλλειψη αρμονίας δεν είναι μόνο άσχημη αισθητικά, αλλά μπορεί να δημιουργήσει και προβλήματα που σχετίζονται με την υγιεινή και την καθαριότητα της περιοχής, αφού τα ατροφικά χείλη δεν παρέχουν την προστασία που θα έπρεπε.
Γενικά, οι πλαστικές στη περιοχή του αιδοίου έχουν και σαν απώτερο σκοπό την καλύτερη καθαριότητα της περιοχής. Η σωστή υγιεινή της λεγόμενης ευαίσθητης περιοχής εξασφαλίζει ότι δεν θα παρατηρούνται δυσάρεστες οσμές κατά τη διάρκεια της σεξουαλικής επαφής ενώ προλαμβάνει και διάφορες μολύνσεις της περιοχής και προστατεύει από τα σεξουαλικώς μεταδιδόμενα νοσήματα. Αυτός είναι και ο λόγος που η πλαστική χειρουργική κόλπου θεωρείται ότι βελτιώνει και την υγεία της γυναίκας πέρα από την εμφάνιση και τη ψυχολογία της στις πιο ιδιαίτερες στιγμές της.
Αξίζει τέλος να σημειωθεί ότι πολλές γυναίκες που έκαναν αιδοιοπλαστική ανέφεραν ότι είδαν και σημαντική βελτίωση στην απόλαυση της σεξουαλικής επαφής με τον σύντροφο τους, κάτι που σχετίζεται με τη μείωση της χαλάρωσης της περιοχής αλλά ίσως να είναι και απόρροια των θετικών αλλαγών στη ψυχολογία που επιφέρει μια τέτοια πλαστική επέμβαση, άλλωστε η απόλαυση κατά τη διάρκεια της σεξουαλικής πράξης εξαρτάται και από πιο «πνευματικούς» παράγοντες.